**EKL**

HAKUNILAN SEUDUN ELÄKKEENSAAJAT RY

VUODEN 2020 TOIMINTAKERTOMUS

Yhdistys kuuluu Eläkkeensaajien Keskusliiton Uudenmaan Piiriin ja sen toiminnassa noudatetaan Eläkkeensaajien Keskusliitto ry:n periaatteita. Yhdistyksen sääntömuutos astui voimaan vuoden 2018 alussa.

Jäsenmäärä oli vuoden 2020 lopussa 172 henkilöä. Yhdistyksen sääntömääräiseen kevätkokous, joka oli suunniteltu pidettäväksi 24.3.2020, siirrettiin koronapandemian johdosta piirin suosituksesta pidettäväksi syksyllä ennen syyskuun loppua. Sääntömääräinen kevätkokous pidettiin sitten 29.9.2020 klo 13 Hakunilan nuorisotilassa. Paikalla oli yhdistyksen hallitus sekä Eila Kemppainen, Maila Kumpulainen ja Risto Vesala.

Sääntömääräinen syyskokous pidettiin 24.11.2020 klo 13 Hakunilan nuorisotilassa. Kokoukseen osallistui yhdistyksen hallitus, lukuunottamatta Seppo Sivosta , Sylvi Törrönen, Maila Kumpulainen. Kutsu oli Vantaan Sanomissa, mutta koronan pelosta jäseniä ei tullut paikalle useampia.

Toiminnantarkastajaksi valittiin Sisko Näreranta.

Yhdistyksen hallitukseen kuului puheenjohtajan lisäksi kahdeksan varsinaista jäsentä. Puheenjohtajana on toiminut Taisto Mäntynen ja varapuheenjohtajana Eeva Liisa Pekkarinen. Hallituksen varsinaisina jäseninä olivat Annikki Ahlholm, Raija Hynninen, Erja Lehtiniemi, Kauko Mähönen, Eeva Liisa Pekkarinen, Seppo Sivonen, Eeva Suvanto, Annikki Vesalainen. Vanha hallitus valittiin uudestaan vuodeksi 2021 kokouksen vähäisen läsnäolijoiden määrän takia.

Uudenmaan Piirin kevät- ja syyskokouksiin 22.4.2020 ja 27.11.2020 osallistui puheenjohtaja. Puheenjohtajamme Taisto Mäntynen on toiminut Uudenmaan Piirin hallituksessa vuodesta 2016.

Hallitus kokoontui vuoden 2020 keväällä yhden kerran l. 22.1.2020. Sen jälkeen alkoi koronavirus määrätä toiminnastamme. Meillä ei ollut kokoontumispaikkaa, koska Hakunilan nuorisotila peruutti meidän varauksemme. Tosiasia on se, että lähes kaikki jäsenemme kuuluvat koronariskiryhmään, eivätkä olisi rohjenneet tulla kerhoon, vaikka sinne pieni määrä olisi päässytkin turvavälien ja maskien kanssa. Vantaan kaupunki vahvisti yhdistyksen kerhon alkamisajankohdaksi syyskuun alusta ehdollisesti. Jos Koronatilanne olisi niin vaatinut, nuorisotila olisi otettu koululaitoksen käyttöön.

23.6. saimme tiedotteen, että nuorisotilojen käyttövuorot jouduttiin peruuttamaan ajalta 1.9.-31.12.2020,

koska tilat tarvittiin koululaitoksen käyttöön perusopetukselle tarvittavan väljyyden toteuttamiseksi.

Matkat ja retket ovat toiminnan kannalta erittäin keskeisiä. Osa jäsenistä on kiinnostunut yhdistyksessä tehtävistä matkoista eniten koko toiminnassa. Ulkomaan matkojen kustannuksiin yhdistys ei osallistu lainkaan. Päänvaivaa tuottaa joskus päättää, missä määrin yhdistyksen on syytä olla rahoittajana kotimaan retkillä ja matkoilla, kun kuitenkin melko suuri osa jäsenistöstä osallistuu eri syistä matkoihin ja retkiin harvoin.

Hallituksen tehtävänä on päättää yhdistyksen kustantamaan koulutukseen osallistumisesta. Varsinkin uusien kerhon jäsenten maksaminen kursseille ja koulutukseen on kattojärjestöjemme Uudenmaan Piiri ry:n ja Eläkkeensaajien Keskusliito EKL ry:n mielestä tärkeää.

Toimintavuoden aikana jäsenistömme ei osallistunut Uudenmaan Piirin järjestämään koulutukseen.

Yhdistyksessämme toimivista alakerhoista ainoastaan askarteluryhmä pystyi toimimaan vuokraamassamme Säkäkujan kerhohuoneistossa. Koska Hakunilan nuorisotila ei ollut käytössämme enää maaliskuun alun jälkeen, oli voimisteluryhmän toiminta lopetettava. Uimahallin käyttökielto tuli keväällä myös, jolloin vesivoimistelumahdollisuus päättyi. Saman kohtalon kokivat Mielen hyvinvoinnin kerho ja ruokakerho Soosisiskot. Pisimpään jatkoivat boccian pelaajat, kunnes bocciakin oli lopetettava.

Tavanomaisia tiistaikerho-kokoontumisia oli keväällä ajanjaksolla 21.1.2020 – 10.3.2020 seitsemän kappaletta. 3.3.2020 halukkaat yhdistyksen jäsenet vierailivat Musiikkitalossa ja 14.4.2020 oli ulkoilupäivä Hakunilan urheilupuistossa.

Kevään kerhokokousten ohjelmat:

21.1.2020 Seniori Shop Anna Koski vaate-esittely ja myynti

28.1.2020 Akupunktio-esitys Gandul Saris-Sauri

04.02.2020 Vantaan kartanot Kati Tyystjärvi

11.02.2020 Muistikummituokio L. Kesti-Valonen

18.02.2020 Luonnonmuk. puutarhan hoito Leena Luoto

25.02.2020 Esitys: Annikki A., Marja, Helena

03.03.2020 Käynti musiikkitalossa

10.03.2020 Aloe Veran ed. :niska-hartia hieronta

14.04.2020 Ulkoilu urheilupuistossa

KORONAN TAKIA JÄIVÄT POIS

17.03.2020 Jorma Huttusen esitys defibrillaattorin käytöstä

24.3.2020 Sääntömääräinen kevätkokous

31.03.2020 Jorma Luoma: omien runojen esittely

04.04.2020 Pääsiäismyyjäiset peruttu

21.04.2020 Pertti Oksman, runon lausuntaa

09.05.2020 Äitienpäiväjuhla Nutalla

Syksyllä ei pidetty kerhoa, koska Vantaan kaupunki joutui varamaan Hakunilan nuorisotilan koululaitoksen käyttöön, jos tilanne koronan suhteen olisi kärjistynyt. Samanaikaisesti koronarajoitukset sallivat tilassa kokoontumisen niin pienelle määrälle, että kerhotoiminta tuli sitäkin kautta mahdottomaksi.

Vanhusten viikon perinteinen konsertti oli jälleen Hakunilan kirkossa 8.10.2020, järjestäjänä Itä-Hakkilan Eläkkeensaajat ry. Tilaisuus oli myös etänä.

**Suunnitellut matkat, retket ja teatterit keväällä 2020**

Hollannin tulppaanimatka 20.-28.4.2020

Sydän puhdasta kultaa-komedia Lumossa 15.2.2020

Korson kevätkarkelot 8.4.2020

Umpimähkäretki 12.5.2020

Virkistyspäivä 25.9.2020 Kiljavanrannassa

***Ainoastaan Lumon Sydän puhdasta kultaa toteutui. Muut tapahtumat jouduttiin peruuttamaan***.

**Syksyn toimintatauko esti matkat, retket jne.:**

**Yritimme aloitella kerhokokoustoimintaa syksyllä, mutta Nuorisotilassa olisi voinut olla yhtä aikaa niin vähän kerholaisia, että emme keksineet keinoa pitää toimintaa yllä.**

**SYKSYN KERHOTOIMINTAA OLI KUITENKIN SEURAAVASTI:**

**29.9.2020 pidimme sääntömääräisen kevätkokouksen Hakunilan nuorisotilassa**

**8.10.2020 askarteluryhmä piti myyjäiset Kelan käytävässä**

**13.10. olimme Hakunilan urheilupuistossa ja teimme kävelyretken. Mukana oli yli 20 ulkoilijaa.**

**23.10. Annikki Ahlholm ryhtyi vetämään kävelyryhmää : lähtö Ravurinpuistosta**

**24.11. pidimme sääntömääräisen syyskokouksen Hakunilan nuorisotilassa**

**Eläkkeensaajien Keskusliitto EKL ry:n ja Uudenmaan Piiri ry:n järjestämä koulutus lähes kokonaan peruttiin viime vuonna. Emme olleet mukana.**

**Joukkuesisäbocciakilpailut Kokonkalliolla pidettiin 21.2.2020**

**Paribocciakilpailut pidettiin 12.11.2020 Porvoossa.**

**Hakunilan Seudun Eläkkeensaajat ry:n harrastuskerhot**

Yhdistyksen harrastuskerhot ovat normaalisti tärkeä osa toimintaamme. Keväällä kerhot vielä toimivat lyhyen aikaa, kunnes korona esti toiminnan.

|  |  |  |
| --- | --- | --- |
| Askartelukerho | Uusi osoite: Harmokuja 6 C | torstaisin klo 9 |
| Boccia | Nuorisotila, Laukkarinne 4 | tiistaisin ja perjantaisin klo 11 |
| Voimisteluryhmä 21.1.-2.3.2020 | Nuorisotila, Laukkarinne 4 | maanantaisin klo 13 |
|  | 8 kertaa, 233 henkeä. 29 h/kerta | maanantaisin klo 13-14 |
| Vesivoimistelu 23.1.-11.3.2020 | Hakunilan uimahalli | keskiviikkoisin klo 10.30 |
| Vesivoimistelijat  | 8 kertaa , 89 henkeä.11 h/kerta |  |
| Kävelijät lähtevät Ravurinaukiolta |  | perjantaisin klo 10 |
| Soosisiskot kokoontui Päiväkeskuksessa | Päivätoimintakeskus | Kuukauden 1. tiistai klo 16.30 |
| Mielen hyvinvoinnin kerho | Nuorisotilassa, Laukkarinne 4 | Kokoontuminen tiistaisin kerhon jälkeen. |

Askartelukerho tarjosi kerholaisille mahdollisuuden luovaan toimintaan ja hankki samalla yhdistykselle tuloja.

Askartekukerho toimii uusissa tiloissa osoitteessa Harmokuja 6 C.

Kerhon jäsenet olivat aktiivisia ja saivat sopimuksen uuteen kerhon pitopaikkaan, kun Säkäkuja 6

irtisanoi sopimuksen kanssamme.

Askartelukerho piti Kelan käytävässä kahdet myyjäiset, ja sai kokoon todella hienon summan: yhteensä 340,- euroa.

Saimme HOK-Elannon myöntämän kahvilahjoituksen viime vuonna samoin kuin useina edellisinäkin vuosina.

**Yhdistyksen tiedotus**

**Tiedotus hoidettiin toimintakalenterin ja Hakunilan Seudun Eläkkeensaajien kotisivujen kautta Kevätkerhot jäivät maaliskuun puolivälistä lähtien pitämättä ja syksyllä ei ollut toimintaa lainkaan poikkeuksena ulkoilupäivä Hakunilan urheilupuistossa. Sääntömääräisistä kevät- ja syyskokouksista tiedotettiin Vantaan Sanomissa.**

**Yhdistyksemme jäsenistä tai entisistä jäsenistä nukkui pois kevään ja syksyn aikana kahdeksan henkeä:**

**Eino Javanainen, Toini Andersson, Tuulikki Mäkinen, Kerttu-Kirsti Niskanen, Eila Kemppainen,**

**Sirkka Mäkinen, Ulla-Maija Lahtinen ( Söderholm ) , Kaisu Ranta**

**Liikuntakampanjassa olimme mukana. Menestys ei ole vielä tiedossa.**

**Yhdistys toivoo jäsenten edelleen osallistuvan aktiivisesti yhdistyksen toimintaan esimerkiksi myyjäisissä ja juhlien järjestämisessä kukin voimiensa ja kykyjensä mukaan. Tässä kohden on vanhojen jäsenten ja tekijöiden oltava aktiivisempia ja otettava uudet jäsenet reippaasti mukaan.**

**Toivomme hartaasti, että korona vihdoin hellittäisi ja voisimme palata normaaliin elämään,**

**tavata kerhokavereita ja muita ihmisiä ilman pelkoa sairastumisesta. Toivottavasti viimeistään**

 **ensi syksynä kerhomme on täydessä iskussa. Jaksamista. Nähdään.**

**HALLITUS**